NaiveNeuron/SloPal huggingface dataset:
J. Mikuš, poslanec: (2005-06-22):
Výbor Národnej rady pre financie, rozpočet a menu ako gestorský výbor prerokoval uvedený návrh zákona, tak ako aj ostatné výbory Národnej rady: Ústavnoprávny výbor Národnej rady, Výbor Národnej rady pre hospodárstvo, privatizáciu a podnikanie, Výbor Národnej rady pre sociálne veci a bývanie a Výbor Národnej rady pre zdravotníctvo. Uvedené výbory prerokovali návrh zákona v stanovenom termíne a Výbor Národnej rady pre financie, rozpočet a menu, výbor pre hospodárstvo, privatizáciu a podnikanie a výbor pre sociálne veci a bývanie a výbor pre zdravotníctvo svojimi uzneseniami odporúčajú Národnej rade schváliť s pozmeňujúcimi a doplňujúcimi návrhmi predmetný vládny návrh. Ústavnoprávny výbor Národnej rady neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov Národnej rady vyplývajú pozmeňujúce a doplňujúce návrhy, ktoré máme v spoločnej správe, a je ich dokopy 16, s tým, že 14 odporúča gestorský výbor schváliť a 2 neschváliť. Vážený pán predsedajúci, môžete otvoriť rozpravu.
Majorová Garstková, Jana, poslankyňa NR SR (2020-09-23):
... nazývam ako žobrákov, to nie je pravda, pán Pellegrini...
Baránik, Alojz, poslanec NR SR (2020-12-09):
Ako o ďalšom budeme hlasovať o druhom pozmeňujúcom návrhu poslanca Drdula.
Laurenčík, Milan, podpredseda NR SR (2020-11-03):
Ďakujem veľmi pekne, prosím, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie, preto vyhlasujem všeobecnú rozpravu za skončenú. Predpokladám, že keď rozprava neprebehla, tak ani navrhovateľ, ani spravodajca nezaujmú stanovisko, a preto prerušujem rokovanie o tomto bode programu. Vážené panie poslankyne, vážení páni poslanci, budeme pokračovať prvým čítaním o návrhu poslankyne Petry Krištúfkovej na vydanie zákona, ktorým sa mení zákon 
č. 280/2019 Z. z., ktorým a mení a dopĺňa zákon č. 448/2008 Z. z. o sociálnych službách a o zmene a doplnení zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov. Návrh zákona má tlač 281. Návrh na jeho pridelenie na prerokovanie výborom je v rozhodnutí č. 279. Dávam slovo pani poslankyni Petre Krištúfkovej, aby návrh zákona uviedla. Pani poslankyňa, nech sa páči. [Rokovanie o návrhu poslankyne Národnej rady Slovenskej republiky Petry Krištúfkovej na vydanie zákona, ktorým sa mení zákon č. 280/2019 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 281.]
Senko, Ján, poslanec NR SR (2012-09-18):
Pán predseda, teraz, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre kultúru a médiá, ďalej, aby za gestorský výbor určila výbor pre kultúru a médiá a o tom, že prerokujú návrh zákona výbory do 30 dní a gestorský výbor do 32 dní.
Kaník, Ľudovít, poslanec NR SR (2011-02-02):
Dajte preto, prosím, hlasovať, že sa v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre hospodárstvo, výstavbu a dopravu a Výboru Národnej rady pre verejnú správu a regionálny rozvoj, ďalej, aby Národná rada za gestorský výbor určila hlasovaním Výbor Národnej rady pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 16. marca 2011 a v gestorskom výbore do 18. marca 2011.
Lipšic, Daniel, poslanec NR SR (2014-11-10):
Pán predseda, keby ste nám mohli vysvetliť, kvôli čomu sa nehlasovalo o návrhu pána poslanca Abrhana. V roku 2008, keď sa rokovalo o nedôvere ministrovi spravodlivosti Harabinovi, ste dali hlasovať o osobitnom uznesení, ktoré vyzývalo orgány činné v trestnom konaní trestne stíhať poslancov, ktorí návrh podali. Vtedy vám osobitné uznesenie k odvolávaniu člena vlády nevadilo. Bola to identicky rovnaká situácia, úplne rovnaká. A hlasovali ste teda za.
Taraba, Tomáš, poslanec NR SR (2022-06-23):
Pán Suja, ja som počul tú poznámku o tom, že aká je dobrá situácia na maďarských pumpách a na Slovensku je to naopak. Som zaregistroval hej, že na Slovensku začínajú byť problémy s dodávkami. Situácia v maďarských pumpách je však veľmi podobná. Môžte si vypočuť šéfa Slovnaftu, ktorého keď sa pýtali, že aká je situácia na maďarských pumpách po tej cenovej regulácii, tak veľmi jasne to tam vysvetlili a tiež som bol v tom, že to tam je úplne v pohode. Práveže situácia je tam zásadne kritická a snažili sa ju Maďari práve vyriešiť tým, že chceli zakázať zahraničným autám tam tankovať, pretože tam je nedostatok dodávok benzínu a, samozrejme, že môžem dlhšie k tomu vystúpiť, ale ak máte záujem, dám vám tu linky, kde sa to rieši dosť dopodrobna, že jednoducho tá fixovaná cena spôsobila to, že ľudia, nie rafinérky, rafinérky si stále účtujú to, čo chcú od tých majiteľov púmp, ale tí majitelia púmp vlastne prišli o elementárny prevádzkovú maržu, to znamená, oni sú tí, ktorí prevádzkujú tie pumpy, to znamená, MOL je vysmiaty, všetci sú vysmiati, ktorí to dodávajú, pretože oni tú maržu majú rovnakú, ale tie pumpy tam, ktorí to vlastnia tie rôzne rodiny, malé prevádzky a tak ďalej, tak jednoducho tí sú tí, ktorým sa odkrojilo od akéhokoľvek prevádzkového zisku, a tým pádom je tam dosť zásadný problém s dodávkami. A hovorím, môžem po vystúpení dať linky na situáciu, aká, aká tam je, sú to dokumenty z ministerstva, ktoré toto riešia, to znamená, že neni to také ružové ani tam. Ďakujem.
Madej, Róbert, poslanec NR SR (2011-05-18):
Ďakujem pekne. Pán poslanec Pado, vy ste na úvod povedali, že nebudete hovoriť k veci, k problematike. A hovorili ste o forme, o tom, kto hovorí a poukazuje na tieto pochybenia. Pán poslanec, viete, čo je tragikomické? Tým, že ste povedali, že nejdete hovoriť k veci, ste preukázali, že k veci ani hovoriť neviete. Pretože tu prerokovávame vážny problém, kde sa Národná rada na jednej strane rozhodla, že nebude prerokovávať štyri návrhy zákonov a máte tu piaty, pri ktorom porušovanie rokovacieho poriadku, pán poslanec, neviete ani odôvodniť a tolerujete. Toto je tragické. A tragické v súvislosti s tým, že vy, keď vystúpite, neviete hovoriť ani k tejto veci. Ďakujem pekne.
Šeliga, Juraj, podpredseda NR SR (2020-04-28):
Ďakujem. Pani poslankyňa Kavecká.
Matovič, Igor, poslanec NR SR (2010-12-01):
Pán poslanec, zdieľam z veľkej časti tvoje postoje a tiež si myslím, že mali by sme nabrať odvahu na to, aby sme nejakú zásluhovosť aj do sociálnych dávok premietli. Možno taký môj trošku iný pohľad na tú vinicu a tých pracovníkov, a ten, čo robil jednu hodinu, a ten, čo robil celý deň. To je veľmi povrchné povedať, že vlastne ten, čo robil jednu hodinu a celý deň, mali to isté, ale ten čo, robil jednu hodinu, on tam prišiel neskoro do tej vinice a mal možnosť robiť iba jednu hodinu. Pán kolega Kaník hovorí o systéme, kde by prišli do vinice dvaja a jeden sa chopí roboty a robí celý deň a druhý sa oprie o stĺp a celý deň nerobí. A to je jednoducho zásadný rozdiel. Čiže v tej vinici a ten príklad z Biblie hovorí o tom, že je tam rovnosť šancí, čiže keď jeden dostal šancu robiť celý deň a druhý dostal šancu robiť iba jednu hodinu, tak títo ľudia napríklad boli následne rovnako odmenení, ale nehovorí to, že keď dvaja dostanú rovnakú šancu, že môžu robiť celý deň a jeden robí a druhý nerobí, že mali by byť rovnako odmenení.
Mazurek, Milan, poslanec NR SR (2022-03-18):
Pán Ledecký, vy účelovo, klamlivo zľahčujete problém Žehry, pretože ak by ste tam boli zmysluplne a neriešili len nejaké pseudoinfomácie, tak by ste vedeli, čo tí ľudia chcú. A oni to nechcú preto, že by teraz sa nudili, nemali čo na práci a proste si povedali, že sa len tak chcú oddeliť. Oni to chcú preto, že tam reálne trpia, že oni chcú, aby tú obec viedol niekto, kto vie čítať a písať tak, aby pri skladaní sľubu nemusel koktať ako malý chlapec. Chcú, aby mohli fungovať v tej obci normálne, aby sa dodržiavalo stavebné konanie tak, ako zákon prikazuje. Nie aby si tam rôzne úžernícke klany stavali obrovské vily, haciendy a zároveň boli na sociálnych dávkach. Viete dobre, ako to v Žehre vyzerá. Niektoré klany sa tam vozia na najluxusnejších autách, majú domy, o ktorých sa môže bežnému obyvateľovi Slovenskej republiky len snívať a oficiálne sú na sociálnych dávkach či na Slovensku, či v Anglicku. To čo je? V Žehre boli problémy s únosom ľudí, s otrockou prácou, s predávaním ľudí do zahraničia, skrývali sa tam vrahovia v osade. Veď to je katastrofa, čo tam tí ľudia musia zažívať. A oni sú doslova rukojemníci tej osady Dreveník, pretože nemôžu normálne fungovať, pretože tá osada jednoducho početne vždy prehlasuje. Teraz sa dokonca hovorí o tom, že zavedú jeden volebný obvod, pričom osada je tri kilometre za nimi, za kopcom, a aj skončí to tak, že tá centrálna obec tam už nebude mať ani jedného jediného poslanca. Rozumiete? Proste obecné zastupiteľstvo, v ktorom kopec ľudí bude normálne analfabetov. Toto reálne vyzerá v Žehre. A tí ľudia chcú žiť normálne, chcú sa odčleniť, lebo čo majú robiť? Jednoducho vy si to neviete predstaviť bežne v nejakej SaS-ke alebo tak. V Starom Meste toto nehrozí, ale tí ľudia tam trpia. Je to proste katastrofa, čo tam musia zažívať. A ľuďom ostávajú len oči pre plač, keď vidia, ako si niekto v rozpore so stavebným zákonom stavia obrovské haciendy a im robí napriek tomu všetky prekážky. A toho prednostu, o ktorom hovoríte, všetci v centrálnej obci volajú zradca.
Sulík, Richard, predseda NR SR (2011-06-29):
Pán poslanec Počiatek.
Kažimír, Peter, podpredseda vlády a minister financií SR (2015-05-14):
Pán poslanec, na rozdiel od otázky pána poslanca Poliačika, tu mi nestačí ani zdravý rozum, aby som vám odpovedal na druhú otázku. Takže ďakujem (vyslovené s pobavením). Ako, vďaka.
Gyimesi, György, poslanec NR SR (2022-10-18):
Otec je muž a matka je žena a naše deti nechajte na pokoji, je veta, ktorá už pomaly presahuje rozmer strednej Európy a hovorí sa o nej už všade tam, kde skutočne táto ideológia prerastá zo sociálneho rozmeru až do politického a nie je tomu inak ani na Slovensku. Totižto veľmi veľa počúvame o tolerancii, veľa počúvame o slušnosti, veľa počúvame o agresivite a veľmi veľa počúvame o štvaní spoločnosti proti LGBTI komunite. A opak je tiež pravdou. Ono totižto radikalizácia LGBTI komunity a ľudí, ktorí s nimi sympatizujú, sa dá doslova krájať na Slovensku a budem o tom hovoriť v rozprave k zákonu, ktorý predložila strana SaS, ktorý sa týka partnerských zväzkov. Nemyslím si, že polarizácia spoločnosti vo vzťahu LGBTI alebo naopak LGBTI vo vzťahu k heterosexuálom pomáha tej komunite a pomáha verejnej diskusii. Skôr naopak, škodí. Škodí to aj nám a škodí to aj im. A ja by som skutočne chcel všetkých podporovateľov LGBTI požiadať o toleranciu našich názorov, o toleranciu nášho videnia sveta a o to, aby ho rešpektovali. A ak to bude, tak zároveň dôjde aj k tomu, že tá druhá strana bude rešpektovať ich tým spôsobom, akým si to oni želajú. Ďakujem pekne.
Šeliga, Juraj, podpredseda NR SR (2020-05-14):
Nech sa... (Reakcia z pléna.) Áno, musíte. Dobre? Je procedurálny... Reakcia na faktické poznámky, pani poslankyňa Hatráková.
Nemec, Richard, poslanec NR SR (2020-07-23):
Ďakujem pekne. Pán minister, myslím si, že si to zhodnotil celkom trefne a správne. Ja sa už na to teším, keď tá stredná trieda tu bude v silnom zastúpení na Slovensku, lebo nie som síce ekonóm, ale keď stredná trieda tu bude veľmi dobre zastúpená a budú tu veľké, budú tu malé rozdiely, tak si myslím, že sa tu bude žiť dobre. Ďakujem.
P. Hrušovský, podpredseda NR SR: (2001-12-04):
(Hlasovanie.) Prítomných je 110 poslancov, za návrh 81, proti 1, zdržalo sa 25, nehlasovali 3. Uvedené body zo spoločnej správy sme schválili. Ďalšie návrhy.
M. Číž, podpredseda NR SR: (2007-03-28):
(Hlasovanie.) Prítomných 138 poslancov, proti 132 poslancov, zdržalo sa 5 poslancov, nehlasoval 1. Konštatujem, že tento návrh sme neschválili.
Drucker, Tomáš, minister zdravotníctva SR (2016-10-19):
Ďakujem pekne. Vážený pán predsedajúci, vážené panie poslankyne, páni poslanci, cieľom predloženého návrhu zákona je odstrániť nedostatky, ku ktorým Európska komisia uplatnila výhrady v odôvodnenom stanovisku č. 2014/4141 zo dňa 26. mája 2016, pre ktoré Európska komisia začala konanie proti Slovenskej republike o porušení zmluvy o fungovaní Európskej únie, a ustanoviť opatrenia na zabránenie špekulatívnemu reexportu a na zabezpečenie dostupnosti liekov zaradených v zozname kategorizovaných liekov. To znamená liekov, ktoré sú uhrádzané na základe verejného zdravotného poistenia. Predloženým návrhom zákona sa ďalej mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia so zámerom zosúladiť sankcie podľa tohto zákona s inými správnymi deliktmi. Vážený pán predsedajúci, vážené panie poslankyne, vážení páni poslanci, verím, že predložený návrh zákona podporíte. Ďakujem.
Blanár, Juraj, podpredseda NR SR (2021-05-05):
Pokračujte, pán poslanec. Nevyrušujte ho! Má právo na svoju faktickú poznámku.
Bugár, Béla, podpredseda NR SR (2019-09-25):
Prezentujme sa hlasujme. (Hlasovanie.) Prítomných 139, za 54, proti 10, zdržalo sa 75 poslancov. Návrh nebol schválený. Prosím teraz pána poslanca Viskupiča, aby uviedol hlasovanie v prvom čítaní o návrhu skupiny poslancov na vydanie zákona, ktorým sa zrušuje zákon č. 101/2010 Z. z. o preukázaní pôvodu majetku (tlač 1477). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 101/2010 Z. z. o preukazovaní pôvodu majetku v znení zákona č. 125/2016 Z. z. , tlač 1477.)
Laššáková, Jana, podpredsedníčka NR SR (2014-09-24):
S reakciou, pán poslanec Číž, nech sa páči.
Aštaryová, Zuzana, poslankyňa NR SR (2011-11-30):
Teraz dajte hlasovať o tom, že prerokovaný vládny návrh zákona prerokujeme v treťom čítaní ihneď.
P. Hrušovský, predseda NR SR: (2005-03-17):
I. Hopta, poslanec: Ja by som chcel povedať, že zvlášť katastrofálna sociálna situácia je v okresoch Prešovského kraja. Okresy ako Medzilaborce, Snina, Svidník, Stropkov, Humenné, Levoča, Kežmarok, Stará Ľubovňa, ale aj niektoré ďalšie sú naozaj v zlej sociálnej a ekonomickej situácii. Ľudia v týchto okresoch nežijú, ale doslova živoria. Majú doslova existenčné problémy. Majú problémy, kde by sa zamestnali. Keď sa aj zamestnajú, majú problémy s tým, aby zo svojej mzdy, ktorú dostávajú a je naozaj minimálna, doslova vyžili. Mnohé dediny v týchto okresoch vymierajú, ľudia odchádzajú tak ako za čias veľkej hospodárskej krízy do zahraničia, pretože táto krajina ich nedokáže uživiť. Mnohé školské zariadenia, základné školy, predškolské zariadenia, kultúrne domy, ale aj zdravotnícke zariadenia v týchto okresoch prakticky pomaly, ale iste prestávajú existovať. Ja si myslím, že nič z predvolebných sľubov súčasnej vládnej koalície sa neplní. Vláda rieši predovšetkým svoje vlastné záujmy, záujmy jednotlivých politických strán, ale neriešia sa záujmy občanov Slovenskej republiky. Ja by som chcel varovať túto súčasnú vládnu koalíciu pred takýmto vývojom. Som dokonca presvedčený, že ak sa sociálna situácia v krátkom čase nezlepší, môže sa pokojne stať, že ľudia vtrhnú do tohto parlamentu i do Úradu vlády a jednoducho nás zlynčujú, pretože my sme dopustili sociálnu biedu takú, aká je, a nič iné by sme si ani od týchto ľudí nezaslúžili. Ďakujem za pozornosť.
Pellegrini, Peter, predseda NR SR (2015-11-12):
Pán minister, nech sa páči, odpovedať.
A. Belousovová, podpredsedníčka NR SR: (2009-02-12):
Ďalej vystúpi pani poslankyňa Mušková. Nech sa páči.
Laurenčík, Milan, podpredseda NR SR (2020-11-04):
Ďakujeme, pán podpredseda. Prosím, zaujmite miesto pre navrhovateľa. Ja teraz dávam opäť slovo spravodajcovi, ktorého určil navrhnutý gestorský výbor pre financie a rozpočet, priamo jeho predsedovi pánovi poslancovi Mariánovi Viskupičovi. Nech sa páči, pán poslanec.
Laššáková, Jana, podpredsedníčka NR SR (2014-07-04):
Pán poslanec Fecko, nech sa páči.
Šimečka, Michal, podpredseda NR SR (2023-12-19):
Pani poslankyňa Nash.
Paška, Pavol, predseda NR SR (2014-01-30):
Hlasujeme. (Hlasovanie.) 131 prítomných, 50 za, 1 proti, 79 sa zdržalo, 1 nehlasoval. Tento návrh sme neschválili.
Laurenčík, Milan, podpredseda NR SR (2020-07-14):
Ďakujem. Keďže ste zákon stiahli, takže... (reakcia poslanca Kuffu), spravodajca ale k zákonu, ktorý nejdeme prerokovať. (Reakcia poslanca Kuffu.) No, to neviem, či toto je kóšer, aby sme rokovali. (Povedané s pobavením. Reakcia poslanca Kuffu.) Ale teraz navrhovateľ zákon stiahol, takže ja v tomto... (reakcia poslanca Kuffu). Nesúhlasím s vaším týmto nejakým komentárom, pretože návrh je stiahnutý, nie je o čom rokovať, v podstate o tomto zákone rokovať ďalej nebudeme. (Reakcia poslanca Kuffu.) A druhým a tretím... ale rokovací poriadok nehovorí, keď sa zákon stiahol, že vy môžete vystupovať. (Reakcia poslanca Kuffu.) Ale ešte som vás nevyzval ako spravodajcu, pretože neni ani k čomu. (Reakcia poslanca Kuffu.) No nie je k čomu. Nedávam slovo spravodajcovi, pretože ten navrhovateľ zákon stiahol. Takže neviem, k čomu chcete robiť spravodajcu teraz. (Reakcia poslanca Kuffu.) Prosím vás, rokujeme v zlúčenej rozprave o troch zákonoch. Tento zákon od Tomáša Tarabu, Štefana Kuffu, tlač 145, je stiahnutý. Takže ďalej rozpravu, ďalej o ňom nerokujeme, ďalšia procedúra nie je. Ale druhým a tretím bodom sú prvé čítania o dvoch návrhoch... (Reakcia poslanca Kuffu.) Áno. Druhým a tretím bodom sú prvé čítania o dvoch návrhoch poslancov Mariana Kotlebu, Rastislava Schlosára, Magdalény Sulanovej, Miroslava Urbana, Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov. Tieto dva návrhy zákonov sú pod tlačami 143 a 144. Návrhy na ich pridelenie na prerokovanie výborom sú v rozhodnutí č. 131 a 132. Dávam slovo poslancovi Rastislavovi Schlosárovi, aby obidva návrhy zákona uviedol. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej, Miroslava Urbana a Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 143, a o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej, Miroslava Urbana a Eduarda Kočiša na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 144.)
Danko, Andrej, predseda NR SR (2018-02-07):
Pán poslanec Dostál.
Figeľ, Ján, podpredseda NR SR (2012-09-11):
Ďakujem pekne. S reakciou na faktické, nech sa páči, pani podpredsedníčka Jurinová.
Kollár, Boris, predseda NR SR (2021-09-21):
Teraz o slovo požiadal podpredseda parlamentu.
Paška, Pavol, predseda NR SR (2013-03-26):
Hlasujeme. (Hlasovanie.) 130 prítomných, 29 za, 75 proti, 26 sa zdržalo. Návrh sme neschválili.
Antal, Marek, poslanec NR SR (2023-06-13):
Sľubujem. (Potlesk.)
Zmajkovičová, Renáta, podpredsedníčka NR SR (2014-09-19):
Ďakujem. Otváram rozpravu o týchto bodoch programu. Do rozpravy som dostala tieto písomné prihlášky: za poslanecký klub SDKÚ – DS pán poslanec Dzurinda, za poslanecký klub MOST – HÍD pán poslanec Bugár, za poslanecký klub SMER – sociálna demokracia pán poslanec Blanár. Potom sú to páni poslanci Ľudovít Kaník, Jozef Mikloško, pán poslanec Šebej, Lipšic, pani poslankyňa Vášáryová, pán poslanec Blaha, pán poslanec Jurzyca a pán poslanec Hlina. Nech sa páči, dávam slovo pánovi poslancovi Dzurindovi.
Jurinová, Erika, podpredsedníčka NR SR (2012-07-03):
Nech sa páči reakcia, pán poslanec Hraško.
P. Paška, predseda NR SR: (2006-12-12):
(Hlasovanie.) 150 prítomných, 64 za, 81 proti, 5 sa zdržalo. Ani tento bod sme neschválili. Hlasujeme o bode...
D. Lipšic, poslanec: (2010-01-29):
Po druhé. Páni poslanci so SMER-u hovoria, že návrh na odvolanie je zdôvodnený individuálnym zlyhaním policajta. Ak ste ho čítali, tak nie je. Je zdôvodnený zlyhaním ministra vnútra pri komunikácii. Keď minister vnútra 5. januára zvolá tlačovku na 7. januára k dopravnej nehodovosti, k prezentovaniu štatistík. Škandál vypukne. Šiesteho ju zruší s odôvodnením, že štatistiky vlastne nemá, teda tie isté štatistiky, ktoré deň predtým mal, keď zvolával tlačovku, nie je to groteskné? To je podľa mojej mienky problém. Keď sa problém stane, tak sa treba k nemu postaviť čelom. Keď problém vznikol vo Francúzsku, tak aj minister vnútra, aj premiér komunikovali, zvolali tlačovky, priznali, bolo to nezákonné, povedali „prepáčte“, a nie skrývali sa, nekomunikovali, zatĺkali, hádzali vinu na iných. Na írsku políciu, že mala zlý zákrok v Dubline? A kto sme my, aby sme im hovorili, keď im pošleme plastickú trhavinu do Dublinu, že urobili trošku extrémny zásah v Dubline? To naozaj je v poriadku? To zlepšilo reputáciu Slovenska v Írsku? Obávam sa, že nie. Hovoríte o všelijakých prípadoch pánovi poslancovi Padovi, odporúčam vám jednu vec, no zvolajte mimoriadnu schôdzu a riešte, čo sa vám „zamanie“: trestné stíhanie pána poslanca Pada, financovanie strany, čokoľvek, máte dosť hlasov, zvolajte k tomu mimoriadnu schôdzu. Nie je problém. Teraz rokujeme o tom, ako zlyhal váš minister vnútra. Posledná poznámka, pán poslanec Richter, mňa sa nemusíte báť, ja som opozičný poslanec. Prečo by ste sa ma báli, ak máte čisté svedomie? Ale ja zopakujem aj pre vašu informáciu, pre stenografický záznam, ja som povedal, že ak chce niekto veriť tomu, že sa igelitové vrecko prilepí náhodne na ruksak a dostane sa do lietadla, prežije manipuláciu na letisku v Poprade, v lietadle, v Dubline, dopravu v Dubline, nech tomu ktokoľvek verí, ja s tým problém nemám. Ja popisujem skutkový stav. A vás poprosím, aby ste moje slová neprekrúcali a neklamali o nich, sú na stenografickom zázname.
Ďuriš Nicholsonová, Lucia, podpredsedníčka NR SR (2018-10-23):
Osem faktických poznámok na vaše vystúpenie, pani poslankyňa. Končím možnosť prihlásiť sa s faktickou poznámkou. Pán poslanec Dostál, nech sa páči.
Figeľ, Ján, podpredseda NR SR (2012-12-18):
Ďalšou vystupujúcou v rozprave je pani podpredsedníčka Erika Jurinová. Nech sa páči.
Laššáková, Jana, podpredsedníčka NR SR (2013-12-04):
Pán poslanec Fronc, nech sa páči.
M. Číž, podpredseda NR SR: (2007-02-01):
Pani poslankyňa Damborská, Tóthová, to je zrejme pokus prihlásiť sa ústne. Hneď ako dokončíme vystúpenia písomne prihlásených, vytvoríme potom priestor na ústne prihlášky do rozpravy. Teraz dávam slovo pani poslankyni Márii Sabolovej a pripraví sa pán poslanec Martin Fronc. Nech sa páči, pani poslankyňa.
Hufková, Eva, poslankyňa NR SR (2013-02-05):
Pán predseda, keďže sme odhlasovali body zo spoločnej správy, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Grendel, Gábor, podpredseda NR SR (2022-11-09):
Pán poslanec Lehotský.
Jurzyca, Eugen, poslanec NR SR (2016-05-19):
Ďakujem pekne. Ešte sa vrátim k tomu, že teda ten súčasný Zákonník práce má množstvo zbytočných ustanovení a že Montesquieu o takých zákonoch povedal, že nepotrebné zákony oslabujú tie potrebné. A teraz k pánovi Burianovi. On veľa hovorí o tej tripartite tak ako viacerí zo SMER-u. Pýtam sa, kto v tripartite zastupuje nezamestnaných? Nie sú tam zastúpení. Svedčia o tom čísla, že nezamestnanosť je podľa najnovších čísiel EUROSTAT-u u nás 10,2 %, v Čechách 4,1 %, však to bola súčasť nášho štátu, oni majú 4,1 %, my máme 10,2 %, Európska únia má 8,8 %. Pán Burian hovorí, že chcú riešenia, aby ľudia mali zaplatené tak, ako treba. No nechcú to, to chceme my. SMER si predstavuje, že nariadi zo zákona, aké budú platy. Ak tomu naozaj veríte, nariaďte desaťtisícové platy, tu si to odhlasujte väčšinou a uvidíme, ako to dopadne. My v SaS-ke veríme tomu, že ľuďom sa zvýšia platy, keď sa zrušia gastrolístky, stimuly, pracovná zdravotná služba, FKSP. Toto sú príčiny nízkych platov ľudí. A k tým 36 mesiacom odstupného. Pán Burian hovoril, že dlho u nás fungujú súdy. No, ježišmária, tak to máme teda šťastie, že nesúdia 80 rokov, lebo v takom prípade by ten malý podnikateľ na dedine, ktorý zamestnal dvoch murárov a pomýlil sa pri prepustení jedného, musel zaplatiť 80-ročný mesačný plat. To by sa úplne zbláznil.
Grendel, Gábor, podpredseda NR SR (2023-03-23):
Pán poslanec Štefan Kuffa ešte s faktickou poznámkou.
Paška, Pavol, predseda NR SR (2014-05-29):
(Hlasovanie). 136 prítomných, 89 za, 16 proti, 31 sa zdržalo. Návrh sme postúpili do druhého čítania.
V. Palko, minister vnútra SR: (2004-10-22):
Účelom predkladaného návrhu je stanoviť odmeňovanie všetkých členov a funkcionárov správnej rady a dozornej rady priamo v zákone. Výška odmeny sa odvíja od výšky priemernej mesačnej nominálnej mzdy zamestnanca v hospodárstve Slovenskej republiky zistenej Štatistickým úradom, pričom predsedovi správnej rady a predsedovi dozornej rady sa navrhuje stanoviť odmenu vo výške jej trojnásobku a ostatným členom týchto rád sa navrhuje stanoviť odmenu vo výške dvojnásobku takto zistenej priemernej mesačnej nominálnej mzdy. Prosím o podporu tohto návrhu.
J. Paška, poslanec.: (2002-04-11):
J. Migaš, predseda NR SR: Pán poslanec Cabaj, nech sa páči.
Mikolaj, Ján, poslanec NR SR (2010-07-08):
Sľubujem. (Potlesk.)
B. Bugár, podpredseda NR SR: (2002-07-03):
Prerušujem rokovanie o tomto bode programu. návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov . Návrh zákona ste dostali pred prvým čítaním ako tlač 1387 a spoločnú správu máte v tlači 1387a. Teraz dávam slovo poslancovi Finďovi, aby návrh zákona odôvodnil. Nech sa páči. P. Finďo, poslanec: Vážený pán predsedajúci, vážené panie poslankyne, vážení páni poslanci, s týmto návrhom novely sa stretávame už opakovane a dotýka sa tej skutočnosti, že v minulosti pri existencii Štátneho fondu zdravia časť zo spotrebnej dane z tabaku a tabakových výrobkov bola príjmom Štátneho fondu zdravia. Štátny fond zdravia sme zákonom zrušili a bol vykonaný prísľub zo strany bývalej ministerky financií, že finančné prostriedky, ktoré ročne zhruba v objeme pol miliardy korún bývali dotované z tabaku a tabakových výrobkov, nám aj po neschválení pozmeňujúceho návrhu pána poslanca Šagáta bude pravidelne v mesačných tranžiach prideľovať cez rozpočtovú kapitolu ministerstvo zdravotníctva. Táto skutočnosť sa nenaplnila a z toho dôvodu som sa ujal poslaneckej iniciatívy s tým zámerom, aby sme pri výške plánovaného výberu spotrebnej dane z tabaku a tabakových výrobkov, ktorá vzniká tým, že sme jednorazovo prijali zvýšenie tejto dane, ten rozdiel finančného objemu medzi pôvodne plánovaným dvojstupňovým zvýšením a v skutočnosti uskutočneným jednostupňovým zvýšením venovali zdravotníctvu. Išlo by o prípad, že by išlo o celý kalendárny rok, zhruba o 800 mil. korún. V prípade, že by táto poslanecká novela bola schválená, ide zhruba o polovičku alebo niečo menej ako polovičku týchto finančných prostriedkov. Vzhľadom na to, že aj pri prerokúvaní v iných výboroch som sa nestretol s nejakou zásadnou výhradou voči tomuto návrhu, jedine s otázkou, či nedôjde k navýšeniu výdavkov štátneho rozpočtu, môj argument je taký, že výdavky štátneho rozpočtu boli projektované na dvojstupňové zvyšovanie spotrebnej dane z tabaku a tabakových výrobkov a to sa uskutočnilo od 1. februára jednostupňovo aj o tú čiastku, ktorá pôvodne mala byť zvýšená až v novembri tohto roku. Takže nepredpokladám, že by to malo vplyv alebo nejaký vážnejší dopad na výdavky štátneho rozpočtu. Prosím vás, aby ste túto novelu aj v záujme zlepšenia finančnej situácie v zdravotníctve, ale aj v záujme toho, že ide o logickú požiadavku, že tabak, ktorý poškodzuje zdravie aj po stránke kardiovaskulárnej a onkologickej, by mal prinášať určité finančné prostriedky na liečenie týchto zdravotných problémov. Takže ešte raz prosím vás o podporu.
Pčolinský, Peter, podpredseda NR SR (2022-12-05):
Nevšimol som si, bol som, pán poslanec Šeliga ma trošku vyrušil, rozhodil ma.
Hrnčiar, Andrej, podpredseda NR SR (2017-04-07):
Dávam slovo spoločnému spravodajcovi, ktorého určil navrhnutý gestorský výbor pre obranu a bezpečnosť, poslancovi Richardovi Vašečkovi.
Senko, Ján, poslanec NR SR (2012-10-18):
Pozmeňujúci návrh pána poslanca Viskupiča pozostáva z piatich návrhov, o všetkých budeme hlasovať spoločne. Dajte hlasovať.
Kollár, Boris, predseda NR SR (2022-09-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem. Končím možnosť prihlásiť sa do rozpravy ústne. Prihlásenú máme jednu pani poslankyňu, nech sa páči, máte slovo, pani poslankyňa Bittó Cigániková.
Baránik, Alojz, poslanec NR SR (2017-03-28):
Ďakujem ti, Martin, za príjemný optimizmus, avšak treba na to povedať, že za to si moc nekúpiš, a niekto by možno povedal, že mladosť – pochabosť, ale staroba – choroba (smiech v sále), vtip, vtip je v tom, že, že tí, ktorí ovládajú tento štát, chcú, aby si bol optimista, chcú, aby bolo čím viacej takých ľudí, ktorí majú neodôvodnený pocit radosti z toho, čo tu zažívajú.
Shahzad, Silvia, poslankyňa NR SR (2018-12-03):
Ďakujem. Ja by som sa aj na základe toho, čo kolegyňa Gaborčáková prečítala, aký pozmeňovací návrh, aj s tým celým postupom v podstate, čo z toho vyplýva, akým spôsobom sa tie dotácie budú poskytovať, by som chcela naozaj upozorniť, akým spôsobom sa u nás prijímajú zákony. A to teda samotné ministerstvo práce a zdá sa, že strana SMER – SD si tento spôsob osvojila. A to tak, že sa zase prijímajú na poslednú chvíľu, aj napriek tomu, že ste časť toho zákona oddialili, tak stále niektoré dotácie majú byť poskytnuté v podstate už od 1. januára. Ako sa to reálne bude zvládať, keď aj v minulosti príspevky, ktoré sa poskytovali na stravu detí, ktoré do toho spadali, sa poskytovali dopredu. To znamená preddavkovo. Dnes máme december, preddavkovo sa to v žiadnom prípade nestíha a zase sa to bude látať. A z toho môže vzniknúť zase kopec problémov, ktoré nebudú doriešené, a tak celý nápad, ktorý možnože aj niekedy v niektorých, v niektorom zmysle je myslený dobre, realizovaný dobre nebude, práve preto, že tam vznikne plno zmätkov. Ešte by som chcela upozorniť, že toto sú, to sú naozaj zákony z ministerstva práce, ktoré sa týkajú naozaj veľkého počtu ľudí a veľkej administratívy. A keď to nebudete zvládať, tak ako to bolo naposledy pri zákone o kompenzáciách, znovu, kto sa bude vyhovárať, že, žiaľ, nepočítali sme s takým návalom, nepočítali sme s takým množstvom práce? Takže aj ja by som chcela upozorniť aj na to, aby sa takéto zákony určite predkladali dostatočne zavčasu. Ďakujem.
M. Číž, podpredseda NR SR: (2008-09-16):
Slovo má poslanec Mikuš.
B. Bugár, podpredseda NR SR: (2005-12-13):
(Hlasovanie.) Prítomných 118, za 116, zdržali sa 2. Konštatujem, že návrh pána poslanca Miklušičáka sme schválili. Nech sa páči.
Laurenčík, Milan, podpredseda NR SR (2022-05-24):
Pán poslanec Eduard Kočiš s faktickou.
Číž, Miroslav, podpredseda NR SR (2015-01-28):
Pán kolega, naozaj vás vyzývam k primeranej interpretácii rokovacích poriadkov a už potom zvážte sám.
Vaľová, Jana, poslankyňa NR SR (2019-01-31):
Ďakujem veľmi pekne. Ja ešte raz opakujem, nechápem, čo také sa v tomto zákone deje. No predsa nič. Jednoducho ak ten novinár napíše pravdu, tak potom daný človek, ktorý vlastne, alebo ak nenapíše pravdu, tak ten človek, ktorý bol poškodený, tak sa obráti a povie tak isto svoj názor. Alebo, respektíve väčšinou sa stáva, že ani nedostane priestor tento človek. A je to jedno, či je to politik, či je to starosta, či je to akýkoľvek zamestnanec. A prečo by mal čakať niekto rok alebo dva na súd, keď mu pošpinia rodinu, vymyslia si príbeh, keď mu zdehonestujú možno aj pracovné možnosti? Prečo by mal čakať na súd? Prečo by nemohol povedať svoj názor, že takto to nie je. Čo také v tomto zákone sa deje? Ja nechápem. Ja opäť zopakujem ten Denník N, škoda, že tu kolega nie je, ktorý povedal, že keď občania kúpili a dali do schránok. No ja pochybujem, že Denník N, ktorý vychádza 2- alebo 3-tisíc kusov, niekto 12-tisíc kusov z občanov kúpi, čo stojí nejakých, okolo 10- až 12-tisíc euro, chcem toho občana vidieť, bez akéhokoľvek záujmu a nahádže do všetkých schránok v meste v Humennom. A na titulnej strane je samozrejme primátorka Vaľová a denník sa polovičku venuje Vaľovej. Ako urobili dotlač v Denníku N? To, čo niekto stál pri tlačiarni a vedel čo bude? Nie, lebo dopredu objednali články. Lebo ja keď si chcem dať dotlačiť nejaký výtlačok, tak musím dopredu vedieť, čo v ňom je. Však predsa nedám za to 10-tisíc eur. Bez toho, aby sa niečo spýtal, aby dali možnosť niečo povedať. Takto sa správajú naše médiá, doslova si pripravujú, keď si zoberú niekoho na mušku, doslova vykonštruujú príbehy, prípady a veľmi dobre vedia, že emócie na ľudí pôsobia. Takže prečo by ani človek nemohol povedať, ako to on vidí zo svojej strany?
Mizík, Stanislav, poslanec NR SR (2022-10-04):
Ďakujem za slovo. Pán Dostál, mne sa tak zdá, že niekomu tu poriadne preskakuje v tomto parlamente. Slovenská ekonomika je na pokraji krachu, je tu reálna možnosť tretej svetovej vojny a vy tu riešite také sprostosti ako partnerov rovnakého pohlavia. Ďakujem.
Pčolinský, Peter, podpredseda NR SR (2023-05-09):
Ďakujem pekne. Poprosím teraz predsedu finančného výboru Mariána Viskupiča, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
J. Vaľová, poslankyňa: (2008-02-06):
A musím ešte, pán poslanec, povedať, že ti ráno musíme posielať pozvánky, si sa nezúčastnil hodnotiacej komisie predsedu vlády Roberta Fica na prácu svojich ministrov. Si tam prizývaný ako hosť, neprišiel si, tak si sa nedozvedel, máš zlé informácie, že pán minister bol veľmi dobre hodnotený a že pán Fico ho nehodnotí ako zlého ministra, ale práve naopak. Takže nabudúce sa zúčastňuj komisií. Ďakujem. (Reakcie v sále.)
Grendel, Gábor, podpredseda NR SR (2020-05-13):
Pani poslankyňa Záborská.
Danko, Andrej, podpredseda NR SR (2024-02-09):
Uplynul vám čas, pán poslanec. Nevadí. Pán poslanec Dostál ako jediný s faktickou poznámkou, nech sa popro... (Predsedajúcemu sa vypol mikrofón.)
Kamenický, Ladislav, minister financií SR (2023-12-06):
Ďakujem pekne. Vážený pán predsedajúci, predkladám na rokovanie návrh na skrátené legislatívne konanie, ktorým sa dopĺňajú niektoré zákony v súvislosti s pomocou so splácaním úverov na bývanie. Dôsledkom nárastu úrokových sadzieb pri úveroch na bývanie sa zvyšuje finančné zaťaženie nízkopríjmových domácností za účelom poskytnúť pomoc obyvateľom, ktorí sa, ktorým sa enormne zvýšili náklady, v súvislosti s náhra... úhradou mesačných splátok úveru na bývanie je nevyhnutné prijať také opatrenia, ktoré by mali čo najpriaznivejší vplyv na obyvateľov v čase vysokej finančnej záťaže pre domácnosti. Neposkytnutie pomoci v čase vysokej finančnej záťaže na obyvateľov by viedlo k ohrozeniu práva na zachovanie ľudskej dôstojnosti podľa čl. 19 ústavy a práva na pomoc na zabezpečenie základných životných podmienok podľa čl. 39 ústavy. Z dôvodu neprijatia navrhovaných opatrení by štátu mohli vzniknúť náklady na pomoc so zabezpečením základných potrieb dotknutých osôb, ktoré by naplnili podmienku hrozby značných hospodárskych škôd. Na základe uvedených skutočností je potrebné, aby Národná rada prijala v skrátenom legislatívnom konaní tento návrh zákona. Ďakujem pekne za úvodné slovo.
Dolinková, Zuzana, ministerka zdravotníctva SR (2024-01-25):
Vážený pán poslanec, Slovenská správa ciest má v zásobníku projektov na veľkoplošné opravy ciest I. triedy pre rok 2024 zaradenú investičnú akciu I/78 Babín – Ťapešovo. V prípade, že sa veľkoplošná oprava na uvedenom úseku nebude po zimnom období 2023/2024 realizovať, Slovenská správa ciest vykoná opravu cesty priebežne v rámci bežnej údržby. Chcem vás však ubezpečiť, že Ministerstvo dopravy Slovenskej republiky v spolupráci so Slovenskou správou ciest robia všetky potrebné kroky k tomu, aby boli odstránené všetky problematické miesta na cestách I. triedy. Pri formovaní štátneho rozpočtu a príprave strategických materiálov dlhodobo upozorňujeme na negatívne dôsledky nedostatočne financovanej údržby ciest a nedostatočného objemu financií rozpočtovaných na prípravu a výstavby, resp. rekonštrukcie ciest I. triedy a navrhujeme podstatne navýšiť bežné aj kapitálové výdavky, ktoré sú potrebné na zastavenie degradácie cestnej siete, odstránenie havarijných stavov a udržanie cestnej siete v kvalitatívne dostačujúcom, prevádzkyschopnom stave. Naším záujmom je zosúladiť plánované riešenia s finančnými možnosťami štátu s dôrazom na potreby jednotlivých regiónov. 	Ďakujem pekne.
Milanová, Natália, poslankyňa NR SR (2018-06-13):
Tak tentokrát som to stihla. Ďakujem ti, Ondrej. Ja by som sa chcela vyjadriť v tom zmysle, že keď som prvýkrát počula o tomto návrhu, tak som si ho pracovne pomenovala, že je hybridný, ale zatiaľ napríklad pri automobiloch v tých hybridoch vidím výhodu, v tomto návrhu som, žiaľ, žiadnu výhodu nenašla. Osobne sa prikláňam k termínu 28. október ako vznik Československa. A taktiež 28. október by sme mohli všetci považovať ešte za významný deň, pretože sa vtedy narodil aj Ľudovít Štúr, takže mali by sme to také dva v jednom. Navyše ten jednodňový jednorazový teda sviatok, to mi príde také, že vybehneme si teraz na Železnú studničku so svojimi deťmi, poopekáme nejaké špekáčky, ale nikto z nás netuší, že prečo vlastne ten sviatok máme. To znamená, k takýmto sviatkom treba, ak im chceme naozaj dať tú úctu a tú vážnosť, tak ich treba poňať, aby už aj v rámci vyučovania, aj v rámci celej vlastne spoločnosti prebiehala diskusia o, o týchto významných našich dňoch a aby sa konali kultúrne akcie, na školách sa venovalo viac priestoru, vznikli dokumenty práve k tejto téme, aby sme si všetci uvedomovali, čo vlastne oslavujeme. Lebo to je to, čo nám chýba. My koľkokrát nevieme, že k čomu tie štátne sviatky vlastne máme, a to považujem za chybu. Nielen tu by sme sa mali o tom rozprávať, malo by sa o tom rozprávať v celej spoločnosti. Takže máme na čom pracovať, a nielen tu.
Vaľová, Jana, poslankyňa NR SR (2019-06-20):
Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019.
Blahová, Natália, poslankyňa NR SR (2010-12-09):
Ďakujem za slovo, pán predseda. Ja by som chcela pani poslankyni Vaľovej, k jej argumentáru, spomínala, že jedným z dôvodov, prečo sa vládny návrh vrátil, bolo to, že koaliční poslanci si uvedomili jeho chybovosť. Ja by som vás poprosila, aby ste si vy uvedomili, že niektorí koaliční poslanci zahlasovali chybovo, omylom. Toto aj verejne vyhlásili, ako svoju chybu a omyl, takže tento váš argument argumentom nie je, tak ho prosím, nepoužívajte. Už ho počúvam opakovane, že toto považujete za argument, prečo je tento návrh momentálne návrh skupiny poslancov. Ďalej ste spomínali, že istotu poskytovateľom a klientom dávajú obce a mestá. Tento váš zákon dal obciam a mestám a hlavne klientom tú istotu, že ich zaradí do siahodlhého poradovníka. Opýtajte sa tých klientov, ktorí v ňom čakajú na svoje služby, na ktoré majú právo, a taktiež sa opýtajte, čo spôsobil tento zákon za chvíľu jeho existencie v tomto stave. Opýtajte sa, čo spôsobil poskytovateľom a opýtajte sa, čo tým spôsobili poskytovatelia, že svoje služby klientom poskytovať nemohli. Ďakujem pekne.
B. Bugár, podpredseda NR SR: (2002-07-02):
I. Andrejčák, poslanec: Ďakujem za slovo. Chcem len pripomenúť naliehavosť schválenia tohto návrhu, ktorý predniesol pán poslanec Hoffmann, pretože už prakticky skoro polovica zamestnancov na ministerstve a Generálnom štábe vlastne nahradila funkcie dôstojníkov, z ktorých by inak odchádzali ako dôstojníci alebo teda ako profesionálni vojaci, a teda títo ľudia sú funkčnou náplňou už na takej úrovni ako vojaci. Preto podľa mňa treba ich tiež riešiť takto, zvlášť teraz v období transformácie je to dôležité. Ďakujem.
V. Palko, poslanec: (2002-05-16):
Pán predsedajúci, prosím, aby ste otvorili rozpravu. I. Presperín, podpredseda NR SR: Ďakujem, pán poslanec. Otváram rozpravu o tomto bode programu. Písomne nie je nikto prihlásený. Pýtam sa, kto sa hlási ústne. Konštatujem, že nikto. Vyhlasujem rozpravu o tomto bode programu za skončenú. Ďakujem pánu poslancovi Palkovi. Prerušujem rokovanie o tomto bode. Ako posledný bod pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov. Máte ho ako tlač 1371 a schválenú správu výborov máte ako tlač 1371a. Prosím, pán minister Čarnogurský, aby ste sa ujali slova. J. Čarnogurský, minister spravodlivosti SR: Vážený pán predsedajúci, vážená Národná rada. Sme v druhom čítaní tohto návrhu zákona. Vo výboroch Národnej rady, predovšetkým v ústavnoprávnom výbore, bola obsiahla diskusia k tomuto návrhu zákona. Výbor odporúča návrh zákona schváliť a s dvoma pripomienkami, ktoré sú uvedené v spoločnej správe výborov súhlasím a navrhujem ich prijať, čiže stanovisko vlády, ktoré tu reprezentujem, je plne súladné so stanoviskom spoločnej správy výborov. Ďakujem. I. Presperín, podpredseda NR SR: Ďakujem, pán minister. Prosím pána predsedu ústavnoprávneho výboru poslanca Ladislava Orosza, aby informoval Národnú radu o výsledku rokovania výborov o tomto vládnom návrhu zákona, aby odôvodnil návrh a stanovisko gestorského výboru. L. Orosz, poslanec: Ďakujem pekne, pán podpredseda. Vážený pán minister, vážené kolegyne, kolegovia. Dovoľte mi ako spoločnému spravodajcovi výborov uviesť podstatné časti spoločnej správy výborov vypracovanej gestorským ústavnoprávnym výborom, ktorú ste dostali ako tlač 1371a. Tento návrh zákona bol pridelený rozhodnutím Národnej rady dvom výborom - ústavnoprávnemu a zahraničnému výboru Národnej rady. Oba tieto výbory prerokovali tento návrh a odporučili ho schváliť. Poslanci, ktorí nie sú členmi týchto dvoch výborov, neoznámili v určenej lehote gestorskému výboru žiadne stanoviská k predmetnému návrhu. Oba výbory, ako som povedal, prerokovali návrh, odporúčajú ho schváliť. Ústavnoprávny výbor, teda gestorský výbor navrhuje dva pozmeňujúce návrhy, s ktorými aj navrhovateľ vyslovil súhlas. Navrhujeme, aby sa hlasovalo o oboch týchto návrhoch spoločne a v záverečnom hlasovaní potom odporúčam Národnej rade tento návrh schváliť. To je všetko z mojej strany. Pán podpredseda, môžete otvoriť rozpravu. I. Presperín, podpredseda NR SR: Ďakujem, pán poslanec. Vážení páni poslanci, otváram rozpravu k tomuto bodu programu. Písomne nebol nikto prihlásený. Kto sa hlási ústne. Nikto. Vyhlasujem rozpravu o tomto bode programu za skončenú. Prerušujem rokovanie o tomto bode programu a zároveň prerušujem aj rokovanie Národnej rady. Skončili sme presne o 19.00 hodine. Pokračovať budeme zajtra o 9.00 hodine. Prajem vám príjemný večer. Dobrú noc.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o týchto bodoch zo spoločnej správy – okrem bodu 16, pokiaľ som dobre počul. (Hlasovanie.) Prítomných 134 poslancov, za 86, proti 17, zdržalo sa 31 poslancov. Tieto body zo spoločnej správy sme schválili. Nech sa páči.
Šefčík, Marek, poslanec NR SR (2022-05-24):
Ďakujem pekne za slovo a ďakujem aj za faktické poznámky. Bol to, boli to odborné pozmeňovacie návrhy, ktoré vychádzali z dielne ministerstva kultúry, takže stručne poviem, pani Laššáková, že áno, znamená, ale viac povie pani ministerka potom. Dobre? Ďakujem.
Beluský, Martin, poslanec NR SR (2021-12-03):
Ďakujem za slovo. Ďakujem kolegom za faktické poznámky a za doplnenie. Ja len na záver chcem povedať, že mám, trošku mi je ľúto, že sú tu len traja poslanci, v podstate tí, ktorí hlasovali za tento návrh, že som čakal nejakú diskusiu, nejakú reakciu na to, čo som povedal, tak dúfam, že sa aspoň pán minister vyjadrí a že nejaká diskusia odborná, konštruktívna, slušná hlavne, že tu naozaj bude. Ďakujem.
I. Mikloš, podpredseda vlády a minister financií SR: (2003-06-19):
Dá sa konštatovať, že tie vplyvy nie sú priamo úmerné, ale samozrejme, k tým efektom dochádza. Podstatné je ale to, o čom sme diskutovali na stretnutí podvýboru pre cestovný ruch. My si uvedomujeme, že pre niektoré konkrétne segmenty ekonomiky, ktoré dnes sú v nižšej sadzbe a pôjdu do sadzby vyššej, uvedomujeme si, že to bude mať pre ne z krátkodobého hľadiska aj negatívne dôsledky. Ale dôležité je, že celkové efekty pre celkovú ekonomiku, pre celkový ekonomický rast a dokonca aj pre tieto sektory, ale už zo strednodobého dlhodobého hľadiska, sú pozitívne. Čiže to, že dochádza ku krátkodobým negatívnym dôsledkom pre niektoré sektory ekonomiky, je pravda a je to nevyhnutná daň za potrebné zmeny, ktoré sú pomerne zásadné a majú viesť k celkovému zlepšeniu podnikateľského prostredia a vytvoreniu podmienok na vyšší ekonomický rast. Ďakujem pekne.
Krajcer, Daniel, poslanec NR SR (2014-12-11):
Ďakujem pekne pani poslankyni aj obom kolegom. Áno, pán Kvasnička, tento návrh bol predložený už v septembri, resp. na septembrovú schôdzu, viete, čo sa dialo. A teraz možno len tak filozoficky k tomu, čo ste povedali. Mám pocit, že hľadáte problém z princípu. No riziká sú v živote vždy. Nechcem teraz filozofovať. Našou úlohou je možno ich eliminovať alebo znižovať a tento návrh to robí vo vzťahu k financovaniu RTVS. Áno, pani Mezenská správne poznamenala ten moment spravodlivosti tohto návrhu. Je to spravodlivé voči ľuďom, aj kvôli tomu, že sú mnohí, ktorí služby RTVS nevyužívajú. No a, Jofo, a ty sa divíš, prečo sa kolegovia zo SMER-u k tomuto návrhu nevyjadrujú? No však oni sú v pasci. Oni si vybrali, že budú od ľudí vyberať koncesionárske poplatky. Ich výška nestačí na to, aby zabezpečili financovanie RTVS, tak to je, milí kolegovia, ale jednoducho ostali ste stáť na pol ceste, lebo neviete sa pohnúť, lebo marketing. Lebo prieskumy ukazujú, že jój, to je nepopulárne. Radšej s tým nehýbme. Ja som to už povedal. Najhoršie, čo môže zodpovedný manažér a v tomto prípade aj politik urobiť, je, keď neurobí nič. Keď nespraví žiadne rozhodnutie, keď je pasívny a nekoná. Vtedy môžu nastať najväčšie škody. Čiže ja chápem, prečo SMER sa nezapája do tejto diskusie, pretože ten návrh, ktorý predkladám, je spravodlivý, je racionálny a paradoxne teraz, vážení kolegovia zo SMER-u, v dobrom vám to hovorím, dokonca aj sociálny. Možno sociálnejší ako tie vaše vlaky aj pre rakúskych dôchodcov. Ďakujem pekne.
Sulík, Richard, predseda NR SR (2011-09-14):
Pán poslanec Raši.
Blanár, Juraj, podpredseda NR SR (2021-06-22):
Ďakujem za slovo, pán podpredseda. Ctená snemovňa, chcem upozorniť na možno legislatívnotechnickú alebo formálnu stránku toho, čo teraz prerokúvame. Ja som na to upozornil aj počas riadenia schôdze a poprosil som pána spravodajcu, aby sa na to pozrel. Predkladateľom alebo spolupredkladateľom tohto zákona bol aj pán poslanec Herák, čo, si myslím, že v tom čase bolo v poriadku, pretože si uplatňoval mandát. Avšak v rozprave v druhom čítaní boli predložené dva pozmeňujúce návrhy, ktoré predkladal pán poslanec Šudík, kde opäť bol uvedený ako predkladateľ pán poslanec Herák, avšak v tomto prípade už pán poslanec Herák nebol poslancom Národnej rady Slovenskej republiky. Čiže z tohto pohľadu sa domnievam, že nemal byť uvedený pri tomto pozmeňujúcom návrhu, avšak z hľadiska právneho a z hľadiska rokovacieho poriadku sa domnievam, že by to nemalo mať dopad na to, čo sme schválili, pretože nebol ani medzi podpísanými a bolo tam dostatok podpisov, čo predpisuje samotný rokovací poriadok, čiže minimálne 15 podpisov. Avšak napriek tomu aj pre budúcnosť, aby sme sa vyvarovali takejto veci, by som chcel poprosiť, aby sa k tomu vyjadril legislatívny odbor a povedal, že či je to v poriadku, a aby sme aj do budúcnosti dávali si pozor, aby to bolo naozaj čisté, ak to je čisto len v tej formálnej rovine, lebo, ako som povedal, zdá sa mi, že z hľadiska legislatívneho procesu by to malo byť v poriadku. Toľko len na uvedenie toho, čo sme prerokovali. Ďakujem pekne.